**Arengukava avalike arutelude kokkuvõte 31.05.-03.06.2021**

Päevakorras:

1. Leader strateegia muudatused ja COVID-i negatiivse mõju leevendamise meede
2. Hiiumaa valla arengukava muudatuste arutelu

**27.05. Kõrgessaare osavallas**

Osales (koos ettekandjatega) 11 in.

Hergo Tasuja (vallavanema asendaja) avas arutelu. Reet Kokovkin ja Ilmi Aksli (Hoidlaste Koostöökogu) tutvustasid Leader strateegia muudatusprotsessi ja avanevaid võimalusi. Aivi Telvik (Hiiumaa Vallavalitsus) tutvustas AK lisa 4 muudatusi ja ettepanekuid.

Koosolekul jäid kommentaaride ja ettepanekutena üles järgmised teemad:

* Kärdla staadioni uue teenindushoone püstitamine. Põhjendus, et kuna Käinas on ette nähtud kardirajale maja ehitus, samuti Paluküla terviseradade teenindushoone, siis Kärdla staadion on tähelepanuta jäänud. Võiks arengukavas fikseerida Hiiumaa sporditaristu hoonete rekonstrueerimine ja rajamine, sh Paluküla, Kärdla, Käina…
* Kõrgessaare sadama tööstusala laiendus – Kõrgessaare tehnopark (sadam+endise kalatehase kinnistu) vms. 15. juuniks laekus vallavalitsusele OÜ-t Zintost täpsustatud ettepanek järgmiselt:

„Kõrgessaare Kalatehase kinnistu baasil alustada koostööd omanikuga taastuvenergia, turismi ja väikeettevõtluse arenguala loomiseks.“

* Vaja teha lobbytöö Puski-Hüti-Käina mnt mustkatte alla viimiseks.

Koosolekul küsiti infot loodud turismiklastri tegevuse ja rahastuse kohta.

**31.05. Pühalepa osavallas**

Osales (koos ettekandjatega) 6 in.

Reet Kokovkin tutvustas Leader strateegia muudatusprotsessi ja avanevaid võimalusi. Aivi Telvik tutvustas AK lisa 4 muudatusi ja ettepanekuid.

Koosolekul jäid kommentaaride ja ettepanekutena üles järgmised teemad:

* Sakraalhoonete hulka nimetada ka Paluküla kirik, mis on tähtis meresõidu maamärgina, lisaks tuleks kirikukasutusvõimalusi laiendada näiteks Kärdla meteoriidikraatri ekspositsiooniga ja kontsertpaigana.
* Kärdla monopoli hoone rekonstrueerimine. Sadama Tolliladu on osa meie vanalinnast, kuid on ebapiisavalt kasutuses ja vajab areneva Kärdla sadama alal hädasti esiletõstmist ja restaureerimist.
* Suuremõisa soojamajanduse projekti rakendamine – Liili Eller vaatab selle pilguga AK üle, et kas peab veel seda AK-s esile tõstma.
* Arutasime munitsipaaleluruumide (sh sotsiaalkorterite) olukorda Pühalepa osavallas. Täna on kasutusel ka Heltermaa vana klubi hoone. Seoses uue sotsiaalküla väljaehitamisega tuleb juurde ka uut korteripinda.

**01.06. Kärdla osavallas**

Osales (koos ettekandjatega) 6 in kohapeal ja 4 in virtuaalselt.

Reet Kokovkin tutvustas Leader strateegia muudatusprotsessi ja avanevaid võimalusi. Aivi Telvik tutvustas AK lisa 4 muudatusi ja ettepanekuid. Ja tutvustati ka varem toimunud avalikelt aruteludelt tulnud arvamusi ja ettepanekuid.

Koosolekul jäid kommentaaride ja ettepanekutena üles järgmised teemad:

* SA Hiiumaa sadamad juhatuse liige Liina Härm pakkus igakülgset koostööd Hiiumaa sadamatega kõikide merega seotud teemade külgnemisel, olgu see siis teenuste arendamine, turundus või ehitamine/vanade sadamahoonete rekonstrueerimine ja restaureerimine. Et sadamad oleksid informeeritud ja kaasatud.
* Olulised Kärdla sadama ajaloolised hooned vajavad sihipärast kasutuselevõttu ja ülesehitamist (villaladu; tolliait).

Virtuaalselt osavõtjad ei asunud arutellu, kuid FB kaudu asuti hiljem arvamust avaldama.

**02.06. Emmaste osavallas**

Osales (koos ettekandjatega) 6 in.

Reet Kokovkin tutvustas Leader strateegia muudatusprotsessi ja avanevaid võimalusi. Aivi Telvik tutvustas AK lisa 4 muudatusi ja ettepanekuid.

Koosolekul jäid kommentaaride ja ettepanekutena üles järgmised teemad:

* Arutasime üürikorterite/munitsipaalkorterite olukorda Emmaste osavallas.

Ka Emmaste osavallas, nagu mujalgi Hiiumaal, on nõudlus elamispinna järele. Hetkel on kõigis vallakorterites elanikud sees. Pooleli on Emmaste elamuala detailplaneeringu menetlemine. See on pikem protsess, sest riigilt on vaja see maa välja osta riigivaraseaduse alusel.

* Perspektiivis leida lisafunktsioonid perearstikeskuse majale.
* Pilvi Post lisas meili teel Liivalauka puhkeala arendamise vajaduse.

**03.06. Käina osavallas**

Osales (koos ettekandjatega) 7 in.

Reet Kokovkin ja Ilmi aksli tutvustasid Leader strateegia muudatusprotsessi ja avanevaid võimalusi. Aivi Telvik tutvustas AK lisa 4 muudatusi ja ettepanekuid.

Koosolekul jäid kommentaaride ja ettepanekutena üles järgmised teemad:

* Arutasime (nagu mujal piirkondades) üürikorterite/munitsipaalkorterite olukorda Käina osavallas. Kortereid napib ja kortermaja ehitus on jätkuvalt plaanis.
* Ettepanek arengukava tegevuskavasse: Käina perearstikeskuse ümberkolimine Käina Kultuurikeskuse majja ja rekonstrueerimine (energiatõhususe eesmärgil kaasaegne soojustamine ja ventilatsioon) CO2-st.